Document ID: 32007D0026

KOMISIJAS LĒMUMS
(2006. gada 22. decembris),
ar ko groza Bulgārijas un Rumānijas Pievienošanās akta VI pielikuma papildinājumu attiecībā uz dažiem piena pārstrādes uzņēmumiem Bulgārijā
(izziņots ar dokumenta numuru K(2006) 6960)
(Dokuments attiecas uz EEZ)
(2007/26/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu,
ņemot vērā Bulgārijas un Rumānijas Pievienošanās aktu un jo īpaši tā VI pielikuma 4. nodaļas B iedaļas f) apakšpunkta pirmo daļu,
tā kā:
(1)
Ar Bulgārijas un Rumānijas Pievienošanās aktu Bulgārijai ir noteikti pārejas posmi, lai daži piena pārstrādes uzņēmumi izpildītu prasības, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1). Daži uzņēmumi, kuriem ir atļauts pārstrādāt prasībām neatbilstošu pienu, ir minēti šā akta VI pielikuma papildinājuma I nodaļā, un daži uzņēmumi, kuriem ir atļauts pārstrādāt prasībām atbilstošu un prasībām neatbilstošu pienu, nodrošinot, ka tiek izmantotas atsevišķas ražošanas līnijas, ir minēti II nodaļā.
(2)
Vairāki attiecīgā papildinājuma I nodaļā patlaban minētie uzņēmumi ir pārtraukuši darbības, uz kurām attiecas pārejas posms. Tādēļ šie uzņēmumi ir jāsvītro no minētā saraksta.
(3)
Ņemot vērā svaigpiena kvalitātes uzlabošanos un tāda svaigpiena pašreizējo ražošanas daļu Bulgārijā, kas neatbilst Regulas (EK) Nr. 853/2004 prasībām, Pievienošanās akta VI pielikuma papildinājuma I nodaļā minētajā sarakstā ir jāiekļauj daži uzņēmumi.
(4)
Turklāt dažiem piena pārstrādes uzņēmumiem Bulgārijā ir pietiekama jauda un iekārtas, lai pārstrādātu prasībām atbilstošu un neatbilstošu pienu, izmantojot atsevišķas ražošanas līnijas. Šie uzņēmumi ir jāiekļauj sarakstā, kas minēts attiecīgā papildinājuma II nodaļā.
(5)
Tādēļ ir jāgroza Pievienošanās akta VI pielikuma papildinājums. Skaidrības labad papildinājumu jāaizstāj ar šā lēmuma pielikuma tekstu.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Bulgārijas un Rumānijas Pievienošanās akta VI pielikuma papildinājumu aizstāj ar šā lēmuma pielikuma tekstu.
2. pants
Šo lēmumu piemēro, ja stājas spēkā Bulgārijas un Rumānijas Pievienošanās līgums, un no tā spēkā stāšanās dienas.
3. pants
Šis lēmums ir adresēts dalībvalstīm.
Briselē, 2006. gada 22. decembrī

Labels: 0
18
15
17